Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 1 Pv 67/08/1102	Bratislava II, 20.12.2012
EEČ : 2-9-167-2012

U Z N E S E N I E

Trestná vec:	obvinený XXXXX 
Zločin:	Vydieranie podľa § 189 odsek 1, odsek 2 písmeno b, Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Bratislava II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
dňa 26.12.2007 v presne neustálenom čase v garáži pri obytnom dome na XXXXX v Bratislave ústne vyhlásil svojej matke poškodenej XXXXX, že ak mu nedá finančné prostriedky vo výške 200,- Sk, tak jej podpáli byt, garáž a motorové vozidlo, na čo  mu poškodená odovzdala sumu 200,- Sk, následne v presne neustálený deň mesiaca január 2008 pred bytom poškodenej XXXXX na XXXXX v Bratislave zopakoval svoju hrozbu slovami, že ak mu nedá peniaze v presne nestanovenej výške, spraví to, čo už povedal dňa 26.12.2007, 

lebo je trestné stíhanie neprípustné podľa § 9 odsek 1 písmeno d
Odôvodnenie:

	Vyšetrovateľ Úradu justičnej a kriminálnej polície Okresného riaditeľstva PZ XXXXX II uznesením zo dňa 29.01.2008, sp.zn. ORP - 137/1 - OVK -  B2 - 2008, podľa     § 199 ods.1 Trestného poriadku začal trestné stíhanie a následne uznesením zo dňa 15.04.2008 podľa § 206 ods.1 Trestného poriadku vzniesol obvinenie XXXXX pre zločin vydierania podľa § 189 ods.1, ods.2 písm. b) Trestného zákona na tom skutkovom základe ako je uvedené vo výrokovej časti tohto uznesenia.

	Spáchanie predmetného zločinu obvineným XXXXX je preukázané výsluchom poškodenej XXXXX. 

V priebehu vyšetrovania bolo zistené, že obvinený XXXXX dňa 01.10.2011 zomrel, čo je zrejmé z Úmrtného listu zapísaného v knihe úmrtí matričného úradu Mestskej časti Bratislava - Podunajské Biskupice, zväzok 21, ročník 2011, strana 18, por.č. 284.

Podľa § 215 ods.1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

	Podľa § 9 ods.1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.

	Vzhľadom na vyššie uvedené skutočnosti som rozhodla tak ako je uvedené v enunciáte tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa jeho doručenia na Okresnej prokuratúre Bratislava II. Sťažnosť má odkladný účinok.

JUDr. Katarína Sobolovská
prokurátorka